โดนวินิจฉัยว่าเป็นปีกมดลูกอับเสบเรื้อรังค่ะ บอกว่าท่อนำไข่มดลูกเสียหาย มีลูกยากแล้ว ตกใจมาก ไม่คิดว่าเป็น เพราะก่อนหน้านี้เพิ่งรักษาตกขาวติดเขื้อแบคทีเรียและติดเชื้อในทางเดินปัสสาวะมา กินยาเสร็จไปสองวันเอง ที่ไปหาคือหลังประจำเดือนหมด มีเพศสัมพันธ์แล้วเจ็บท้องน้อยด้านซ้าย (จริงๆปวดเรื้อรังตั้งแต่ตอนรักษาตกขาวกับปัสสาวะอักเสบแล้วค่ะ แต่มามีประจำเดือนก็เลยปวดอีกแล้วก็มาดีขึ้นหลังประจำเดือนหมด และมีเพศสัมพันธ์กับแฟนค่ะ) ตรวจภายในกดแล้วเจ็บที่ท้องและด้านในช่องคลอด เลยทำอัลตร้าซาวด์ บอกไม่มีถุงซีสต์หรือเนื้องอกอะไร เลยวินิจฉัยว่าเป็นปีกมดลูกอักเสบแบบเรื้อรัง ตอนนี้แฟนบอกว่าให้ไปตรวจที่รพ.อีกที เพราะที่คลินิควินิจฉัยเร็วมากและเค้าคิดว่าไปรพ.จะน่าเชื่อถือกว่า โดนฉีดยามาเข็มนึงกับได้ยาฆ่าเชื้อ ยาแก้ปวด และยาแก้อักเสบมาทานเยอะมาก กังวลว่าจะอันตรายไหม กินยาต่อเนื่องกันเยอะมากไม่ได้พักเลย และมีโอกาสไหมคะที่จะด่วนสรุปอาการไป เพราะจริงๆแล้วอาการที่เข้าข้ายมีแค่ เปนตกขาวติดเชื้อบ่อย ปวดท้องประจำเดือนปวดมาแต่เด็กแล้วค่ะ ปวดแค่เฉพาะวันแรก ส่วนปวดท้องหลังมีเพศสัมพันธ์เพิ่งเป็นครั้งแรกค่ะ ไม่เคยมีเลือดออกเลย ประวัติที่มีแค่เป็รตกขาวติดเขื้อกับเริมเท่านั้นค่ะ แล้วก็เวลาที่มีเพศสัมพันธ์จะจุกนิดหน่อย เกี่ยวกับที่มีมดลูกคว่ำไหมคะ
สวัสดีค่ะ Ledka-ng,ปีกมดลูกอักเสบหรือปีกมดลูกติดเชื้อ เกิดจากการติดเชื้อแบคทีเรียที่เกิดจากโรคติดต่อทางเพศสัมพันธ์เช่น เชื้อหนองใน เชื้อคลาไมเดีย เชื้อมัยโคพลาสมา เป็นต้นทโดยเชื้อโรคจะผ่านจากช่องคลอดเข้าไปในโพรงมดลูกและเข้าไปที่ปีกมดลูก แล้วทำให้เกิดการอักเสบติดเชื้อขึ้น นอกจากนี้ อาจเกิดได้จากการอักเสบของกอวัยวะในช่องท้องที่อยู่ใกล้กับปีกมดลูก เช่น มีไส้ติ่งอักเสบแล้วลามมาที่ปีกมดลูกจนสามารถทำให้เกิดการอักเสบที่ปีกมดลูกได้อาการของปีกมดลูกอักเสบ คือ ปวดบริเวณท้องน้อย อาจเป็นข้างใดข้างหนึ่งหรือเป็นทั้ง 2 ข้าง ซึ่งเป็นอาการที่สำคัญที่สุด โดยมักจะเป็นการปวดแบบเรื้อรัง ในช่วงที่มีประจำเดือนหรือการมีเพศสัมพันธ์ จะทำให้ยิ่งปวดมากขึ้นได้ หากมีการลุกลามของเชื้อโรคมากหรือเกิดหนองในปีกมดลูก ก็จะทำให้มีไข้ได้ นอกจากนี้จะมีตกขาวที่ผิดปกติ เช่น ตกขาวสีเขียว เหลือง คล้ายหนอง มีกลิ่นเหม็น และอาจมีอาการคลื่นไส้ อาเจียน มีเลือดออกทางช่องคลอดผิดปกติหรือมีประจำเดือนผิดปกติดังนั้นหากอาการปวดท้องน้อยด้านซ้ายเป็นมานานหลายวันแล้ว ร่วมกับเคยมีอาการตกขาวที่ผิดปกติ และการตรวจอัลตราซาวด์ไม่พบซีสต์หรือเนื้องอก อาการดังกล่าวก็น่าจะเป็นปีกมดลูกอักเสบได้ค่ะ ซึ่งการรักษาคือต้องฉีดยาปฏิชีวนะฆ่าเชื้อและทานยาปฏิชีวนะต่อนาน 2 สัปดาห์